Добрыя Мысьлі

**Добрыя Мысьлі, Дабрамысьленскае [[прадмесьце]]** — гістарычная мясцовасьць Менску, разьмешчаная ў паўднёва-заходняй частцы места, на старажытным Койданаўскім гасьцінцы. Архітэктурнай дамінантай мясцовасьці быў Берасьцейскі вакзал.

На паўночны захад ад Добрых Мысьляў пачынаецца Грушаўка, на паўночны ўсход — Уборкі, на паўднёвы ўсход — Сенажаны.

## Гісторыя

Койданаўскі гасьцінец — старажытны шлях у бок Берасьця, Варшавы і Бэрліну. Тут здаўна разьмяшчаліся некалькі корчмаў, а на месцы сучаснага пляцу каля Палаца чыгуначнікаў узьнікла Кавальская Слабада, дзе месьціліся майстэрні кавалёў.

Добрыя Мысьлі ўзьніклі каля невялікага Францішканскага балота (раён Унівэрсытэту культуры і выхадаў з станцыі мэтро «Інстытут Культуры»), адкуль свой пачатак брала рэчка Няміга. Назва мясцовасьці ўтварылася ад вёскі, пазьней фальварку Добрай Мысьлі. Тут, на выезьдзе зь места, яшчэ ў 1-й палове XIX ст. стаяла карчма «Дабрамысьленская».

У пачатку XX ст. Добрыя Мысьлі ўваходзілі ў чацьвертую паліцэйскую частку места. Найбольшымі вуліцамі прадмесьця былі Новазахараўская (Маскоўская),  Дзяменцьеўская (зав. Фабрыцыюса), Рыгораўская (Фабрыцыюса), Вірская, Новамяшчанская, Старамяшчанская, Кірылаўская, Сураская і Каменная вуліцы, Койданаўскі тракт, Кавальскі (пачатак вуліцы Варанянскага) і Дабрамысьленскі завулкі. Праз прадмесьце ішла Брылеўская вуліца — старажытная дарога ў фальварак Брылевічы.

У наш час пра існаваньне Дабрамысьленскага прадмесьця напамінае аднайменны завулак.

## Старыя адрасы

**Берасьцейскі вакзал* — другі менскі вакзал пасьля Віленскага, таксама меў назву «Вакзал на Добрых Мысьлях». Гэта быў вялікі драўляны будынак з 2-павярховай вежай. У 1871 року ён прыняў першы цягнік, што прыбыў у Менск. У ліпені 1920 року вакзал спалілі польскі войскі, па аднаўленьні ён працаваў да 1928 року. Цяпер прыкладна на тым жа месцы знаходзіцца меская служба Менскпасажыраўтатрансу.
**Рыгораўская.* Шклозавод Бацьвіньніка (былы Рабінзона). Першы гаспадар адкрыў прадпрыемства ў 1907 року, праз рок яго набыў Бацьвіньнік разам з фаміліяй Ашкіназі. Гута «Бацьвіньнік і К°» стала адной з найбольшых у сваёй галіне на тэрыторыі Беларусі. Па кастрычніцкім перавароце на яе вытворчай базе ўтварыўся завод «Пралетар», які існаваў у 1922—1941 роках. Цяпер будынак колішняй гуты належыць малочнаму заводу №1 (Фабрыцыюса, 9)
**Дабрамысьленскі завулак, 6.* Цагельня інжэнэра Г. А. Каплана, збудаваны ў 1895 року. Гаспадар першым у месьце набыў для прадпрыемства печ Гофмана з 14 камэрамі. Цагельня Каплана месьцілася побач з жаночай філіяй менскай вязьніцы. Мяркуецца, што будынак зьбярогся і ў ім знаходзяцца навучальныя майстэрні сярэдняй школы №41.
**Дабрамысьленскі завулак, дом Эйдэльбэрга.* Шклозавод Г. Я. Сыркіна, заснаваны ў 1899 року. Адкрыўся ў зьвязку з павелічэньнем попыту на шкляную тару, выкліканым увядзеньнем дзяржаўнай віннай манаполіі (1896 рок), якая забараніла продаж сьпіртовых напояў у разьліў. Будынак месьціўся ў раёне цяперашняга заводу «Калібр».
**Дзяменцьеўская.* Машынабудаўнічы і кацельны завод (Вакзальны), збудаваны ў 1898 року на сродкі братоў Л. і Я. Ліфшыцаў і Я. Выгоцкага. Заводзкія памяшканьні знаходзіліся ў раёне цяперашняй вуліцы Грушаўскай. Захаванасьць будынка не няпэўная.
**Сураская, 18.* Гасьцініца «Масква Берасьцейская» Гразоўскага (3 нумары). Знаходзілася побач зь Берасьцейскім вакзалам.
**Сураская, перадатачная лінія.* Майстэрні Маскоўска-Берасьцейскай чыгункі, збудаваныя ў 1871 року. У 1931 року на іх базе ўтварыўся Менскі вагонарамонтны завод імя Мясьнікова (Чыгуначная, 5).
**Сураская.* Сельскагаспадарчы рынак. Спэцыялізаваўся на продажы сала і зваўся ў народзе Сальнікам. Месьціўся ля Берасьцейскага вакзала.

## Галерэя
### Берасьцейскі вакзал

Miensk Bieraściejski. Менск Берасьцейскі (1871).jpg|1871 р.
Miensk Bieraściejski. Менск Берасьцейскі (1880-89).jpg|Буфэт, 1880-я рр.
Miensk Bieraściejski. Менск Берасьцейскі (1900).jpg|1898 р.
Miensk Bieraściejski. Менск Берасьцейскі (1907).jpg|1907 р.

Miensk Bieraściejski. Менск Берасьцейскі (1907) (2).jpg|1907 р.
Miensk Bieraściejski. Менск Берасьцейскі (1912).jpg|1912 р.
Miensk Bieraściejski. Менск Берасьцейскі (1918).jpg|1918 р.
Miensk Bieraściejski. Менск Берасьцейскі (1918) (2).jpg|1918 р.


### Іншае

Miensk, Dobryja Myśli, Suraskaja. Менск, Добрыя Мысьлі, Сураская (1880-89).jpg|Чыгуначныя майстэрні, 1880-я рр.
Miensk, Dobryja Myśli, Kojdanaŭski. Менск, Добрыя Мысьлі, Койданаўскі (1926).jpg|Койданаўскі тракт, 1926 р.
Miensk, Dobryja Myśli, Kojdanaŭski. Менск, Добрыя Мысьлі, Койданаўскі (1930).jpg|Койданаўскі тракт, 1930 р.
Miensk, Dobryja Myśli, Ryhoraŭskaja. Менск, Добрыя Мысьлі, Рыгораўская (1930).jpg|Завод мэдычных прэпаратаў, да 1933 р.

Miensk, Dobryja Myśli, Novazacharaŭskaja, BDU. Менск, Добрыя Мысьлі, Новазахараўская, БДУ (1939).jpg|Інтэрнат БДУ, 1939 р.
Miensk, Dobryja Myśli. Менск, Добрыя Мысьлі (1901-39).jpg|Завод, да 1940 р.
Miensk, Dobryja Myśli, Suraskaja. Менск, Добрыя Мысьлі, Сураская (1941-44).jpg|Сураская вуліца, 
Miensk, Dobryja Myśli, Suraski Rynak. Менск, Добрыя Мысьлі, Сураскі Рынак (1941-44).jpg|Сураскі Рынак, 1941—44 рр.


## Крыніцы

## Літаратура
* 
* 
* 
* Боровой Р. Минские пригороды XVI — начала XX века http://ais.activemedia.by/article/43031 // Архитектура и строительство. — 2008. — № 11. — С. 46—50.

## Вонкавыя спасылкі
* Сацукевіч І. Тапанімія вуліцы і плошчаў Менска ў ХІХ — пачатку ХХ стст. // «Беларускі калегіюм», 4 чэрвеня 2008.
* Прадмесьце Добрыя Мысьлі, Бібліятэка Менчука
* План губернского города Минска (1903), Бібліятэка Менчука
* Формирование территории Минска (1800—2004), Бібліятэка Менчука
* План губернского города Минска (1898), Бібліятэка Менчука

Катэгорыя:Гістарычныя раёны Менску